ddrg/super_eurlex huggingface dataset:
ΑΠΟΦΑΣΗ ΤΟΥ ΣΥΜΒΟΥΛΙΟΥ της 15ης Οκτωβρίου 1996 για αντικατάσταση των μελών του Διοικητικού Συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης (96/C 316/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 337/75 του Συμβουλίου, της 10ης Φεβρουαρίου 1975, για τη δημιουργία Ευρωπαϊκού Κέντρου για την Ανάπτυξη της Επαγγελματικής Κατάρτισης, και ιδίως το άρθρο 4 (1),

Εκτιμώντας:

ότι το Συμβούλιο, με την απόφασή του της 1ης Φεβρουαρίου 1993 (2), διόρισε τα μέλη του Διοικητικού Συμβουλίου του εν λόγω Κέντρου για το διάστημα από 1ης Φεβρουαρίου 1993 έως 31 Ιανουαρίου 1996 7 ότι το Συμβούλιο, με την απόφασή του της 22ας Ιανουαρίου 1996 (3), διόρισε τα μέλη της Αυστρίας, της Φινλανδίας και της Σουηδίας στο εν λόγω Διοικητικό Συμβούλιο για το διάστημα έως τις 31 Ιανουαρίου 1996 7 τους καταλογόγους των υποψηφίων που υποβλήθηκαν στο Συμβούλιο από την κυβέρνηση κάθε κράτους μέλους για τους αντιπροσώπους τους καθώς και από την Επιτροπή για τους αντιπροσώπους των οργανώσεων εργοδοτών και εργαζομένων 7 ότι πρέπει να διοριστούν τα μέλη του Διοικητικού Συμβουλίου του Κέντρου για μια τριετία,

ΑΠΟΦΑΣΙΖΕΙ:

Άρθρο 1

Διορίζονται μέλη του Διοικητικού Συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης για την περίοδο από 15 Οκτωβρίου 1996 έως 14 Οκτωβρίου 1999.

I. >ΘΕΣΗ ΠΗΝΑΚΑ>

II. >ΘΕΣΗ ΠΗΝΑΚΑ>

III. >ΘΕΣΗ ΠΗΝΑΚΑ>

Άρθρο 2

Η παρούσα απόφαση δημοσιεύεται, προς ενημέρωση, στην Επίσημη Εφημερίδα των Ευρωπαϊκών Κοινοτήτων.

Λουξεμβούργο, 15 Οκτωβρίου 1996.

Για το Συμβούλιο Ο Πρόεδρος B. HOWLIN

(1) ΕΕ αριθ. L 39 της 13. 2. 1975, σ. 1 7 όπως τροποποιήθηκε τελευταία από τον κανονισμό (ΕΚ) αριθ. 354/95 (ΕΕ αριθ. L 41 της 23. 2. 1995, σ. 1).

(2) ΕΕ αριθ. C 39 της 13. 2. 1993, σ. 1.

(3) ΕΕ αριθ. C 33 της 6. 2. 1996, σ. 2.
ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Οκτωβρίου 1996 που επιτρέπει στη Γαλλία να καταβάλει την πριμοδότηση μεταποίησης η οποία προβλέπεται από τον κανονισμό (ΕΟΚ) αριθ. 805/68 του Συμβουλίου για την κοινή οργάνωση αγοράς στον τομέα του βοείου κρέατος, για τα ζώα που αποσύρονται από την παραγωγή προτού υπερβούν την ηλικία των είκοσι ημερών (Το κείμενο στη γαλλική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (96/600/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, για την κοινή οργάνωση αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1588/96 (2), και ιδίως το άρθρο 4η παράγραφος 4,

Εκτιμώντας:

ότι, σύμφωνα με το άρθρο 4η παράγραφος 1 του κανονισμού (ΕΟΚ) αριθ. 805/68, η πριμοδότηση μεταποίησης εφαρμόζεται στα ζώα που αποσύρονται από την παραγωγή προτού υπερβούν την ηλικία των δέκα ημερών 7 ότι, εντούτοις, δυνάμει της παραγράφου 4 της εν λόγω διάταξης, η Επιτροπή μπορεί να επιτρέψει σε ένα κράτος μέλος να καταβάλει την πριμοδότηση για τα ζώα που αποσύρονται προτού υπερβούν την ηλικία των είκοσι ημερών, βάσει μιας αίτησης δεόντως δικαιολογημένης, στην οποία εκτίθενται τα κατάλληλα μέτρα ελέγχου 7 ότι η Γαλλία υπέβαλε αίτηση συνοδευόμενη από πρόγραμμα μέτρων ελέγχου με σκοπό να αποφευχθεί οποιαδήποτε κατάχρηση και να εξασφαλιστεί κυρίως ο αποκλεισμός αυτών των ζώων από την ανθρώπινη κατανάλωση 7 ότι λοιπόν, είναι σκόπιμο να χορηγηθεί η αιτούμενη άδεια 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης βοείου κρέατος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Επιτρέπεται στη Γαλλία να χορηγήσει την πριμοδότηση που προβλέπεται στο άρθρο 4η του κανονισμού (ΕΟΚ) αριθ. 805/68 για τα ζώα που αποσύρονται από την παραγωγή προτού υπερβούν την ηλικία των είκοσι ημερών.

Άρθρο 2

Η παρούσα απόφαση απευθύνεται στη Γαλλική Δημοκρατία.

Βρυξέλλες, 9 Οκτωβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 148 της 28. 6. 1968, σ. 24.

(2) ΕΕ αριθ. L 206 της 16. 8. 1996, σ. 23.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 24ης Σεπτεμβρίου 1996 για το διορισμό μέλους της Οικονομικής και Κοινωνικής Επιτροπής (96/568/Ευρατόμ, ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 193 έως και 195,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ειδικότερα τα άρθρα 165 έως και 167,

τη σύμβαση περί ορισμένων κοινών οργάνων των Ευρωπαϊκών Κοινοτήτων, και ιδίως το άρθρο 5,

την απόφαση του Συμβουλίου, της 24ης Σεπτεμβρίου 1994, για το διορισμό των μελών της Οικονομικής και Κοινωνικής Επιτροπής για την περίοδο που λήγει στις 20 Σεπτεμβρίου 1998 (1),

Επειδή, με την παραίτηση του κ. Jacques Tixier που γνωστοποιήθηκε στο Συμβούλιο στις 24 Μαΐου 1996, έχει κενωθεί μία θέση μέλους της επιτροπής αυτής,

Έχοντας υπόψη τις υποψηφιότητες που υποβλήθηκαν από τη γαλλική κυβέρνηση στις 9 Ιουλίου 1996,

Αφού έλαβε τη γνώμη της Επιτροπής των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο μόνο

Ο κ. Daniel Retureau διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Jacques Tixier και για το υπόλοιπο της θητείας του, δηλαδή έως τις 20 Σεπτεμβρίου 1998.

Βρυξέλλες, 24 Σεπτεμβρίου 1996.

Για το Συμβούλιο

Ο Πρόεδρος

E. FITZGERALD

(1) ΕΕ αριθ. L 257 της 5. 10. 1994, σ. 20.
ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Ιουλίου 1996 περί τροποποιήσεως της απόφασης 95/357/ΕΚ για κατάρτιση καταλόγου μεθοριακών σταθμών επιθεώρησης που είναι εγκεκριμένοι για τη διενέργεια κτηνιατρικών ελέγχων σε προϊόντα και ζώα από τρίτες χώρες, για καθορισμό λεπτομερών κανόνων όσον αφορά τους ελέγχους που πρέπει να διενεργούνται από τους εμπειρογνώμονες κτηνιάτρους της Επιτροπής, και για ακύρωση της απόφασης 94/24/ΕΚ (Κείμενο που παρουσιάζει ενδιαφέρον για τον ΕΟΧ) (96/499/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/675/ΕΟΚ του Συμβουλίου, της 10ης Δεκεμβρίου 1990, για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (1), όπως τροποποιήθηκε τελευταία από την οδηγία 96/43/ΕΚ (2), και ιδίως το άρθρο 9 παράγραφος 4,

την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προελεύσεως τρίτων χωρών που εισάγονται στην Κοινότητα, και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ (3), όπως τροποποιήθηκε τελευταία από την οδηγία 96/43/ΕΚ, και ιδίως το άρθρο 6 παράγραφος 4,

ΕΚΤΙΜΩΝΤΑΣ:

ότι με την απόφαση 95/357/ΕΚ της Επιτροπής (4), όπως τροποποιήθηκε με την απόφαση 96/357/ΕΚ (5), καταρτίσθηκε κατάλογος συνοριακών σταθμών ελέγχου που είναι εγκεκριμένοι για τη διενέργεια κτηνιατρικών ελέγχων σε προϊόντα και ζώα από τρίτες χώρες 7

ότι ορισμένοι συνοριακοί σταθμοί ελέγχου έχουν επιθεωρηθεί από τις υπηρεσίες της Επιτροπής 7 ότι εξάλλου τα κράτη μέλη έχουν τη δυνατότητα να προτείνουν να διαγραφούν από αυτόν τον κατάλογο σταθμοί που περιλαμβάνονται σ' αυτόν ή να συμπεριληφθούν σ' αυτόν και άλλοι σταθμοί, οι οποίοι πρέπει να επιθεωρηθούν πριν συμπεριληφθούν 7

ότι δεδομένων των αποτελεσμάτων των επιθεωρήσεων και των προτάσεων των αρμοδίων αρχών των κρατών μελών, είναι αναγκαίο να τροποποιηθεί η απόφαση 95/357/ΕΚ αναλόγως 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 95/357/ΕΚ τροποποιείται ως εξής:

1. Στο τμήμα που αφορά τη Γερμανία προστίθεται στην αλφαβητική σειρά ο συνοριακός σταθμός ελέγχου της Ludwigsdorf Autobahn ως εξής:

>ΘΕΣΗ ΠΗΝΑΚΑ>

2. Στο τμήμα που αφορά την Ελλάδα οι ενδείξεις που αφορούν τους μεθοριακούς σταθμούς επιθεώρησης του Πειραιά αντικαθίστανται από τα ακόλουθα:

>ΘΕΣΗ ΠΗΝΑΚΑ>

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 19 Ιουλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 373 της 31. 12. 1990, σ. 1.

(2) ΕΕ αριθ. L 162 της 1. 7. 1996, σ. 1.

(3) ΕΕ αριθ. L 268 της 24. 9. 1991, σ. 56.

(4) ΕΕ αριθ. L 211 της 6. 9. 1995, σ. 43.

(5) ΕΕ αριθ. L 138 της 11. 6. 1996, σ. 18.
ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Ιουνίου 1996 που τροποποιεί την απόφαση 96/293/ΕΚ σχετικά με ορισμένα μέτρα προστασίας που αφορούν τα αλιευτικά προϊόντα προέλευσης Μαυριτανίας (Κείμενο που παρουσιάζει ενδιαφέρον για τον ΕΟΧ) (96/426/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/675/ΕΟΚ του Συμβουλίου, της 10ης Δεκεμβρίου 1990, περί καθορισμού των αρχών σχετικά με την οργάνωση των κτηνιατρικών ελέγχων για τα προϊόντα που εισάγονται στην Κοινότητα προερχόμενα από τρίτες χώρες (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 19,

Εκτιμώντας:

ότι έγιναν γνωστές σοβαρές ελλείψεις σε θέματα υγιεινής και ελέγχου των αλιευτικών προϊόντων στη Μαυριτανία οι οποίες οδήγησαν την Επιτροπή να εγκρίνει την απόφαση 96/293/ΕΚ (2), προκειμένου να ανασταλούν οι εισαγωγές τέτοιων προϊόντων καταγωγής Μαυριτανίας 7

ότι μια αποστολή εμπειρογνωμόνων της Επιτροπής έχει μεταβεί πρόσφατα στη Μαυριτανία για να εκτιμήσει τα μέτρα που έχουν ληφθεί από τις αρχές της Μαυριτανίας 7 ότι, σύμφωνα με την έκθεση αυτής της αποστολής, είναι απαραίτητο να διατηρηθούν τα μέτρα προστασίας που έχουν θεσπιστεί για τα δίθυρα μαλάκια, τα εχινόδερμα, τα χιτωνοφόρα και τα θαλάσσια γαστερόποδα υπό οποιαδήποτε μορφή και αν είναι 7

ότι είναι αναγκαίο να τροποποιηθεί αναλόγως η απόφαση 96/293/ΕΚ 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το άρθρο 1 της απόφασης 96/293/ΕΚ αντικαθίσταται από το ακόλουθο κείμενο:

«Άρθρο 1

Τα κράτη μέλη απαγορεύουν την εισαγωγή των δίθυρων μαλακίων, εχινοδέρμων, χιτωνοφόρων και θαλασσίων γαστεροπόδων υπό οποιανδήποτε μορφή και αν είναι, προέλευσης Μαυριτανίας.»

Άρθρο 2

Τα κράτη μέλη τροποποιούν τα μέτρα που εφαρμόζουν στις εισαγωγές για να τα προσαρμόσουν προς την παρούσα απόφαση. Πληροφορούν σχετικά την Επιτροπή.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 28 Ιουνίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 373 της 31. 12. 1990, σ. 1.

(2) ΕΕ αριθ. L 111 της 4. 5. 1996, σ. 22.
ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Ιουλίου 1996 για την τροποποίηση της απόφασης 94/984/ΕΚ για τον καθορισμό των υγειονομικών όρων και των κτηνιατρικών πιστοποιητικών που απαιτούνται για την εισαγωγή νωπού κρέατος πουλερικών από τρίτες χώρες (Κείμενο που παρουσιάζει ενδιαφέρον για τον ΕΟΧ) (96/456/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/494/ΕΟΚ του Συμβουλίου, της 26ης Ιουνίου 1991, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές νωπών κρεάτων πουλερικών από τρίτες χώρες (1), όπως τροποποιήθηκε τελευταία από την οδηγία 93/121/ΕΚ (2), και ιδίως το άρθρο 11 παράγραφος 1,

Εκτιμώντας:

ότι η απόφαση 94/984/ΕΚ της Επιτροπής (3), όπως τροποποιήθηκε τελευταία από την απόφαση 96/298/ΕΚ (4), θεσπίζει τους υγειονομικούς όρους και τα κτηνιατρικά πιστοποιητικά που απαιτούνται για την εισαγωγή νωπού κρέατος πουλερικών από τρίτες χώρες 7

ότι από τις πληροφορίες που παρέσχε το Ισραήλ, συνάγεται ότι η εν λόγω χώρα θα συμμορφωθεί, από την 1η Οκτωβρίου 1996, με τις απαιτήσεις του υποδείγματος Α, όσον αφορά όλες τις κατηγορίες του κρέατος πουλερικών 7 ότι, ως εκ τούτου, είναι δυνατό να τροποποιηθεί αναλόγως η απόφαση 94/984/ΕΚ 7

ότι είναι, επίσης, αναγκαίο να αναθεωρηθούν οι διατάξεις σχετικά με την Κίνα μετά τον επιτόπιο έλεγχο που διεξήγαγαν οι υπηρεσίες της Επιτροπής 7 ότι ο εν λόγω έλεγχος αποκάλυψε ότι η πιστοποίηση ήταν ανακριβής και ανεπαρκής 7 ότι θα πρέπει να προβλεφθεί κάποια καθυστέρηση στην εφαρμογή της αποστολής αυτής για να μπορέσουν οι αρμόδιες αρχές των κρατών μελών να εφαρμόσουν την παρούσα απόφαση και να επιτραπούν οι εισαγωγές αποστολών που φορτώθηκαν στο πλοίο πριν από την ημερομηνία ισχύος της παρούσας απόφασης 7

ότι τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα Ι της απόφασης 94/984/ΕΚ της Επιτροπής:

α) η υποσημείωση (3) αντικαθίσταται από την ακόλουθη:

«(3) Οι εισαγωγές αναστέλλονται από την 1η Αυγούστου 1996.» 7

β) από την 1η Οκτωβρίου 1996, στη γραμμή που αφορά το Ισραήλ, διαγράφεται η υποσημείωση 4 7

γ) από την 1η Οκτωβρίου 1996, η υποσημείωση 4 αντικαθίσταται από την ακόλουθη:

«(4) Μόνο συκώτι χήνας και πάπιας.»

Άρθρο 2

Η παρούσα απόφαση εφαρμόζεται από την 1η Αυγούστου 1996.

Εντούτοις, για περίοδο εξήντα ημερών μετά την ημερομηνία εφαρμογής της παρούσας απόφασης, τα κράτη μέλη θα επιτρέπουν τις εισαγωγές νωπού κρέατος πουλερικών από την Κίνα παραγωγής και πιστοποίησης σύμφωνα με τις διατάξεις που ίσχυαν πριν από την ημερομηνία αυτή.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 22 Ιουλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 268 της 24. 9. 1991, σ. 35.

(2) ΕΕ αριθ. L 340 της 31. 12. 1993, σ. 39.

(3) ΕΕ αριθ. L 378 της 31. 12. 1994, σ. 11.

(4) ΕΕ αριθ. L 114 της 8. 5. 1996, σ. 33.
ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Ιουνίου 1996 για την κατάργηση της απόφασης 91/56/ΕΟΚ όσον αφορά ορισμένα προστατευτικά μέτρα που έχουν σχέση με τη μεταδοτική περιπνευμονία των βοοειδών στην Ιταλία (Κείμενο που παρουσιάζει ενδιαφέρον για τον ΕΟΧ) (96/404/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 10,

Εκτιμώντας:

ότι, σύμφωνα με το άρθρο 10 της οδηγίας 90/425/ΕΟΚ, με την απόφαση 91/56/ΕΟΚ της Επιτροπής (3) θεσπίστηκαν ορισμένα προστατευτικά μέτρα που έχουν σχέση με τη μεταδοτική περιπνευμονία των βοοειδών στην Ιταλία, όσον αφορά το εμπόριο ζώντων ζώων 7

ότι, δεδομένου ότι δεν υπάρχει ασθένεια, τα μέτρα που εισήχθησαν με την απόφαση 91/56/ΕΟΚ πρέπει να καταργηθούν 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Καταργείται η απόφαση 91/56/ΕΟΚ.

Άρθρο 2

Η παρούσα απόφαση αρχίζει να εφαρμόζεται από την 1η Ιουλίου 1996.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 21 Ιουνίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 224 της 18. 8. 1990, σ. 29.

(2) ΕΕ αριθ. L 62 της 15. 3. 1993, σ. 49.

(3) ΕΕ αριθ. L 35 της 7. 2. 1991, σ. 29.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 27ης Ιουνίου 1996 με την οποία εξουσιοδοτείται ένα κράτος μέλος, σύμφωνα με το άρθρο 8 παράγραφος 4 της οδηγίας 92/81/ΕΟΚ, να θεσπίσει ή να συνεχίσει να εφαρμόζει απαλλαγές ή μειώσεις όσον αφορά τους ειδικούς φόρους κατανάλωσης με ορισμένα πετρελαιοειδή που χρησιμοποιούνται για συγκεκριμένους σκοπούς (96/418/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/81/ΕΟΚ του Συμβουλίου, της 19ης Οκτωβρίου 1992, για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή (1), και ιδίως το άρθρο 8 παράγραφος 4,

την πρόταση της Επιτροπής,

Εκτιμώντας:

ότι, σύμφωνα με το άρθρο 8 παράγραφος 4 της οδηγίας 92/81/ΕΟΚ, το Συμβούλιο, αποφασίζοντας ομόφωνα έπειτα από πρόταση της Επιτροπής, μπορεί να εξουσιοδοτήσει ένα κράτος μέλος να χορηγήσει απαλλαγές ή μειώσεις των ειδικών φόρων κατανάλωσης για λόγους ειδικής πολιτικής 7

ότι οι ιρλανδικές αρχές πληροφόρησαν την Επιτροπή ότι επιθυμούν να εφαρμόσουν διαφοροποιημένους συντελεστές ειδικών φόρων κατανάλωσης στην αμόλυβδη βενζίνη που αντιστοιχούν σε διάφορες περιβαλλοντικές κατηγορίες 7

ότι τα άλλα κράτη μέλη ενημερώθηκαν σχετικά 7

ότι η Επιτροπή και όλα τα κράτη μέλη δέχονται ότι η απαλλαγή της μορφής αυτής δικαιολογείται για λόγους ειδικής πολιτικής και δεν προκαλεί στρεβλώσεις του ανταγωνισμού ούτε παρεμποδίζει τη λειτουργία της εσωτερικής αγοράς 7

ότι η Επιτροπή επανεξετάζει τακτικά τις μειώσεις και τις απαλλαγές που εφαρμόζονται για να εξακριβώσει αν εξακολουθούν να συμβιβάζονται με την ορθή λειτουργία της εσωτερικής αγοράς και την κοινοτική πολιτική για την προστασία του περιβάλλοντος 7

ότι, σύμφωνα με το άρθρο 8 παράγραφος 6 της οδηγίας 92/81/ΕΟΚ, το Συμβούλιο καλείται να επανεξετάσει την κατάσταση το αργότερο έως την 31η Δεκεμβρίου 1996 βάσει έκθεσης της Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Σύμφωνα με το άρθρο 8 παράγραφος 4 της οδηγίας 92/81/ΕΟΚ και με την επιφύλαξη των υποχρεώσεων που προβλέπονται από την οδηγία 92/82/ΕΟΚ του Συμβουλίου, της 19ης Οκτωβρίου 1992, για την προσέγγιση των συντελεστών των ειδικών φόρων κατανάλωσης στα πετρελαιοειδή, (2), επιτρέπεται στη Δημοκρατία της Ιρλανδίας να εφαρμόσει στην αμόλυβδη βενζίνη, μέχρι την 31η Δεκεμβρίου 1996, διαφοροποιημένους φορολογικούς συντελεστές που αντιστοιχούν σε διάφορες περιβαλλοντικές κατηγορίες, υπό τον όρο ότι θα τηρούνται οι ελάχιστοι συντελεστές ειδικών φόρων κατανάλωσης στα πετρελαιοειδή που προβλέπονται στην κοινοτική νομοθεσία.

Άρθρο 2

Η παρούσα απόφαση απευθύνεται στην Ιρλανδία.

Λουξεμβούργο, 27 Ιουνίου 1996.

Για το Συμβούλιο

Ο Πρόεδρος

A. MACCANICO

(1) ΕΕ αριθ. L 316 της 31. 10. 1992, σ. 12. Οδηγία όπως τροποποιήθηκε τελευταία από την οδηγία 94/74/ΕΚ (ΕΕ αριθ. L 365 της 31. 12. 1994, σ. 46).

(2) ΕΕ αριθ. L 316 της 31. 10. 1992, σ. 19. Οδηγία όπως τροποποιήθηκε από την οδηγία 94/74/ΕΚ (ΕΕ αριθ. L 365 της 31. 12. 1994, σ. 46).
ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Ιουνίου 1996 για την προσαρμογή των διορθωτικών συντελεστών που εφαρμόζονται από την 1η Μαΐου 1995 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτες χώρες (96/373/Ευρατόμ, ΕΚΑΧ, ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,

τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων, όπως καθορίστηκε από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1), όπως τροποποιήθηκε τελευταία από τον κανονισμό (ΕΚ, Ευρατόμ, ΕΚΑΧ) αριθ. 2963/95 (2), και ιδίως το άρθρο 13 δεύτερο εδάφιο του παραρτήματος Χ,

Εκτιμώντας:

ότι με τον κανονισμό (Ευρατόμ, ΕΚΑΧ, ΕΚ) αριθ. 578/96 (3) του Συμβουλίου καθορίστηκαν κατ' εφαρμογή του άρθρου 13 πρώτο εδάφιο του παραρτήματος Χ του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από 1ης Ιανουαρίου 1995 στις καταβαλλόμενες αποδοχές, στο νόμισμα της χώρας υπηρεσίας, στους υπαλλήλους που είναι τοποθετημένοι σε τρίτες χώρες 7

ότι κατά τους τελευταίους μήνες η Επιτροπή προέβη σε διάφορες προσαρμογές αυτών των διορθωτικών συντελεστών (4), σύμφωνα με το άρθρο 13 δεύτερο εδάφιο του παραρτήματος Χ του κανονισμού υπηρεσιακής κατάστασης 7

ότι πρέπει να προσαρμοστούν από την 1η Μαΐου 1995 ορισμένοι διορθωτικοί συντελεστές καθόσον, με βάση τα στατιστικά στοιχεία που έχει στη διάθεσή της η Επιτροπή, η μεταβολή του κόστους ζωής, όπως μετριέται με το διορθωτικό συντελεστή και την αντίστοιχη ισοτιμία, αποδεικνύεται για ορισμένες τρίτες χώρες, ανώτερη του 5 % μετά τον τελευταίο καθορισμό ή προσαρμογή,

ΑΠΟΦΑΣΙΖΕΙ:

Άρθρο μόνο

Από την 1η Μαΐου 1995 οι διορθωτικοί συντελεστές που εφαρμόζονται στις αποδοχές των υπαλλήλων που είναι τοποθετημένοι σε τρίτες χώρες και οι οποίες καταβάλλονται στο νόμισμα της χώρας υπηρεσίας, προσαρμόζονται σύμφωνα με το παράρτημα.

Οι ισοτιμίες για τον υπολογισμό αυτών των αποδοχών είναι οι τιμές που χρησιμοποιούνται για την εκτέλεση του γενικού προϋπολογισμού των Ευρωπαϊκών Κοινοτήτων κατά το μήνα που προηγείται της ημερομηνίας που αναφέρεται στην πρώτη παράγραφο.

Βρυξέλλες, 7 Ιουνίου 1996.

Για την Επιτροπή

Hans VAN DEN BROEK

Μέλος της Επιτροπής

(1) ΕΕ αριθ. L 56 της 4. 3. 1968, σ. 1.

(2) ΕΕ αριθ. L 310 της 22. 12. 1995, σ. 1.

(3) ΕΕ αριθ. L 83 της 2. 4. 1996, σ. 4.

(4) ΕΕ αριθ. L 126 της 24. 5. 1996, σσ. 54 έως 63.

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Μαΐου 1996 για την τροποποίηση της απόφασης 89/540/ΕΟΚ σχετικά με την οργάνωση ενός προσωρινού πειράματος σχετικά με την εμπορία σπόρων προς σπορά και πολλαπλασιαστικού υλικού (Κείμενο που παρουσιάζει ενδιαφέρον για τον ΕΟΧ) (96/336/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 66/400/ΕΟΚ του Συμβουλίου, της 14ης Ιουνίου 1966, περί εμπορίας σπόρων τεύτλων προς σπορά (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 13α,

την οδηγία 66/401/ΕΟΚ του Συμβουλίου, της 14ης Ιουνίου 1966, περί εμπορίας σπόρων προς σπορά κτηνοτροφικών φυτών (2), όπως τροποποιήθηκε τελευταία από την οδηγία 96/18/ΕΚ της Επιτροπής (3), και ιδίως το άρθρο 13α,

την οδηγία 66/402/ΕΟΚ του Συμβουλίου, της 14ης Ιουνίου 1966, περί εμπορίας σπόρων προς σπορά (4), όπως τροποποιήθηκε τελευταία από την οδηγία 95/6/ΕΚ (5), και ιδίως το άρθρο 13α,

την οδηγία 69/208/ΕΟΚ του Συμβουλίου, της 30ής Ιουνίου 1969, περί εμπορίας των σπόρων δημητριακών προς σπορά των ελαιούχων και κλωστικών φυτών (6), όπως τροποποιήθηκε τελευταία από την οδηγία 96/18/ΕΚ της Επιτροπής, και ιδίως το άρθρο 12α,

Εκτιμώντας:

ότι η απόφαση 89/540/ΕΟΚ της Επιτροπής, της 22ας Σεπτεμβρίου 1989, σχετικά με την οργάνωση ενός προσωρινού πειράματος σχετικά με την εμπορία σπόρων προς σπορά και πολλαπλασιαστικού υλικού (7), όπως τροποποιήθηκε τελευταία από την απόφαση της Επιτροπής 95/431/ΕΚ (8), θεσπίζεται προσωρινό πείραμα σε κοινοτικό επίπεδο που αφορά τη δυνατότητα πραγματοποίησης ανεπίσημων επιτόπιων ελέγχων 7

ότι το εν λόγω πείραμα πρόκειται να διαρκέσει επτά χρόνια έως τις 30 Ιουνίου 1996 7

ότι το πείραμα άρχισε την 1η Ιουλίου 1990 7

ότι μπορούν να εξαχθούν ορισμένα συμπεράσματα από τα αποτελέσματα που επιτεύχθηκαν έως σήμερα, αλλά πρέπει να διευκρινιστούν ακόμη περαιτέρω λεπτομέρειες 7

ότι, επομένως, το πείραμα πρέπει να συνεχίσει έως τις 30 Ιουνίου 1997 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής σπόρων προς σπορά και γεωργικών δενδροκηπευτικών και δασικών φυτών προς φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 3 της απόφασης 89/540/ΕΟΚ η ημερομηνία «30 Ιουνίου 1996» αντικαθίσταται από την ημερομηνία «30 Ιουνίου 1997».

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 6 Μαΐου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. 125 της 11. 7. 1966, σ. 2290/66.

(2) ΕΕ αριθ. 125 της 11. 7. 1966, σ. 2298/66.

(3) ΕΕ αριθ. L 76 της 26. 3. 1996, σ. 21.

(4) ΕΕ αριθ. 125 της 11. 7. 1966, σ. 2309/66.

(5) ΕΕ αριθ. L 67 της 25. 3. 1995, σ. 30.

(6) ΕΕ αριθ. L 169 της 10. 7. 1969, σ. 3.

(7) ΕΕ αριθ. L 286 της 4. 10. 1989, σ. 24.

(8) ΕΕ αριθ. L 255 της 25. 10. 1995, σ. 25.